Para outras páxinas con títulos homónimos véxase: Padriñán.

**San Xenxo de Padriñán** é unha parroquia que se localiza no concello de Sanxenxo. Segundo o IGE, en 2016 tiña 3.732 habitantes (1.894 mulleres e 1.838 homes), o que supón manter a mesma poboación que tiña en 2009, cando tiña 3.731 habitantes, e un aumento respecto a anos anteriores, como no 2000, cando tiña 3.241 habitantes.

Xeografía
---------

Limita ó norte coa parroquia de Nantes, ó oeste coa de Adina, ó leste coa de Bordóns e ó sur coa ría de Pontevedra. A parroquia ten unha superficie de 5,3 km2, distribuída en 13 entidades de poboación.

A capital municipal, Sanxenxo, localízase nesta parroquia.

Patrimonio
----------

A igrexa de San Xes de Padriñán é de estilo gótico mariñeiro, do século XV, como corresponde coa longa serie de igrexas que as ordes mendicante ergueron ó longo da costa durante os séculos XIV a XVI. Consta dunha soa nave de planta rectangular, e ábsida, máis estreita que a nave, dunha soa capela. A capela é rectangular, con arco apuntado na entrada e bóveda de cruzaría estrelada. A fachada principal, occidental, foi modificada nalgún momento, e presenta sobre a porta a imaxe da Virxe do Carme co Meniño no colo. Máis arriba, un pequeno rosetón.

En 1965 comezou a construírse o chamado Templo Novo, cuxas obras remataron en 1976, e que hoxe funciona como igrexa parroquial. É a igrexa máis moderna e de maior capacidade do municipio e o seu arquitecto foi Joaquín Robles Echenique. Está construído en pedra, co tellado de lousa. Ten planta hexagonal e cuberta en chanzos, coa particularidade de que en cada nivel os hexágonos xiran respecto ó anterior. No interior da igrexa destaca a gran cruz do altar maior.

Na parroquia está tamén o pazo de Miraflores.

Galería de imaxes
-----------------

* Praia de Silgar.Praia de Silgar.
* Igrexa de San Xenxo de Padriñán.Igrexa de San Xenxo de Padriñán.
* A parroquia no mapa da xurisdición da Lanzada incluído no Catastro de Ensenada, 1752.A parroquia no mapa da xurisdición da Lanzada incluído no Catastro de Ensenada, 1752.
* Capela da Purificación na igrexa vella de San Xenxo de PadriñánCapela da Purificación na igrexa vella de San Xenxo de Padriñán
* Retablo na igrexa vella de San Xenxo de PadriñánRetablo na igrexa vella de San Xenxo de Padriñán
* San Xenxo de Arles na igrexa vella de San Xenxo de PadriñánSan Xenxo de Arles na igrexa vella de San Xenxo de Padriñán
* Santa Rosalía de Palermo, na igrexa vella de San Xenxo de PadriñánSanta Rosalía de Palermo, na igrexa vella de San Xenxo de Padriñán
* San Roque, na igrexa vella de San Xenxo de PadriñánSan Roque, na igrexa vella de San Xenxo de Padriñán

Lugares e parroquias
--------------------

### Lugares de Padriñán

| Lugares da parroquia de Padriñán no concello de Sanxenxo (Pontevedra) |  |
| --- | --- |
| Aldariz | A Carabuxeira | A Florida | Fontoira | A Laxe | Miraflores | Padriñán | Palacios | Reis | Sanxenxo | Seixal | Seixalbo | O Vinquiño |

### Parroquias de Sanxenxo

| Galicia | Provincia de Pontevedra | Parroquias de Sanxenxo |  |
| --- | --- |
| Adina (Santa María) | Arra (San Amaro) | Bordóns (San Pedro) | Dorrón (San Xoán) | Gondar (San Tomé) | Nantes (Santa Baia) | Noalla (Santo Estevo) | Padriñán (San Xenxo) | Vilalonga (San Pedro) |

Notas
-----

1. 1 2  Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra.

Véxase tamén
------------

### Ligazóns externas

* Páxina web do concello de Sanxenxo *(en castelán)*
* Igrexa de San Xes de Padriñán *(en castelán)*
* Igrexa parroquial de Sanxenxo ou Templo Novo *(en castelán)*

### Outros artigos

* Lugares de Sanxenxo

|  |  |
| --- | --- |
| Control de autoridades | 
* Wd: Q3396136
* código INE: 36051080000

 |